**Sajtóközlemény**

**Dátum:** 2020. július 7.

Zéró akadály, akadálymentesség és kényelem: a gyakorlati megoldások egyesítik a pozitív hatásokat / Sokszínű rendszerkínálat a Rototól / Dokumentálás példák segítségével / Ahol a vasalat és a küszöb találkozik / Védőfunkciókkal együtt / Okos komfortablak / „TiltFirst“: a nyitás előtti buktatás behatárolja az ablaknyitási lehetőségeket

**Roto: akadálymentesség és kényelem (akár) kombinálva**

***Leinfelden-Echterdingen - (rp)*** A zéró akadály, akadálymentesség és kényelem témája a nyílászáró ágazat jelenét és jövőjét nemcsak külön-külön jellemzi. Ugyanis gyakran az intelligens, kereslethez igazodó gyakorlati megoldások biztosítják mindezek kombinációját, ezáltal a mindenkori pozitív hatások kölcsönös megerősítését. A Roto saját állítása szerint ezen alapelv szerint működik – és a sokszínű rendszerkínálatra épít. Ezek tekinthetők a hatékony vasalat- és küszöbfejlesztések eredményének. A gyártó néhány példa segítségével szemlélteti a fentieket:

„Zéró akadály“ szegmens: négy összetevő „olvad össze“ egy piacképes rendszerré a fa és műanyag nyíló és bukó-nyíló szárnyak esetében. A négyes a hőhídmentes „Eifel TB“ küszöbből, a bevizsgált, szorítónyomás-szabályozással ellátott önműködő „Texel“ küszöbtömítésből, Design vízvezetőből és egy Deventer univerzális tömítésből áll. A szárny buktatása egy oldalra beépített bukócsapágy segítségével valósul meg. A megoldás csapóeső szigetelése DIN EN 1027/12208 szabvány szerinti 7A osztálynak és légzárósága pedig DIN EN 1026/12207 szabvány szerinti 3-as osztálynak felel meg.

Továbbá a Roto NX vasalatportfólió alkatrészei által a méretre vágott küszöbök jó biztonsági alternatívát jelentenek. A hozzájuk illő záródarabok és a tovább fejlesztett, visszanyomás ellen biztosított acélkampók RC 2 betörés elleni védelmét biztosítanak az erkélyajtóknak.

Ugyanezt a védelmet nyújtja a csupán 20 mm magas, így akadálymentesnek tekinthető erkélyajtó láthatatlan sarokcsapággyal és ollócsapággyal. A közlemény szerint a rejtett, szárnyankénti 150 kg-os teherbírással rendelkező „NT Designo“ pántoldal és az „Eifel TB“ küszöb esztétikai és funkcionális egységet képez.

**Könnyű kezelés és védőelv**

A gyártó a praktikusság és a kényelem szempontjából is egy-egy példaértékű megoldással szolgál. Így például az NX Komfortablak a beépített kényszerműködtetésnek és egy speciális kilincsnek köszönhetően még a nehezen elérhető ablakok nyitását és zárását is leegyszerűsíti, akár még a konyhabútor mögött lévőkét is. A meghosszabbított kilincs a szárnyon alul vízszintes helyezkedik el. Ez az idősebb, ill. a mozgásukban korlátozott emberek számára is lehetővé teszi a külső segítség nélküli könnyű kezelést.

Mindenekelőtt a legfiatalabbak védelmét szolgálja az összes tokanyagnál használható TiltFirst vasalat. A „nyitás előtti buktatás“ elvén alapszik, mivel az ablak a kilincs vízszintes pozícionálásakor mindig csupán buktatható. Amennyiben az ablakszárnyat teljesen ki szeretnénk tárni, a nyitás csak kulccsal lehetséges. Az intelligens rendszer nem csak a gyerekszobában és a kertben valamint az iskolákban garantálja a biztonságos szellőztetést, hanem középületekben, kórházakban és hotelekben is megakadályozza az ablakok nem kívánt nyitását.

**Képfeliratok**

A zéró akadály, ill. akadálymentesség és kényelem a gyakorlatban gyakran együtt járnak. Ez a Rotónál a megfelelő rendszermegoldásokban fejeződik ki. A gyártó szerint többek között vasalatalkatrészeket kötnek össze küszöbökkel és tömítésekkel, ahogy ennél a zéró akadály alternatívánál a nyíló- és bukó-nyíló szárnyak esetében.

**Fotó:** Roto **Roto\_Eifel.jpg**

A „Roto NX“-komfortablak leegyszerűsíti a nehezen elérhető ablakok nyitását és zárását még a konyhabútor mögött is. A vasalatgyártó mindezt a beépített kényszerműködtetéssel és a szárnyon alul vízszintesen elhelyezett speciális kilinccsel biztosítja. Így az idősebb, ill. a mozgásukban korlátozott emberek sem szorulnak külső segítségre.

**Fotó:** Roto **Roto\_NX\_Wohnsituation\_Komfortfenster.jpg**

Nyomtatható – Másolat kérésre.

**Kiadó:** Roto Frank Fenster- und Türtechnologie GmbH • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info@roto-frank.com

**Szerkesztőség:** Linnigpublic Agentur für Öffentlichkeitsarbeit GmbH • Büro Koblenz • Fritz-von-Unruh-Straße 1 • 56077 Koblenz • Tel. +49 261 303839 0 • Fax +49 261 303839 1 • koblenz@linnigpublic.de; Büro Hamburg • Flottbeker Drift 4 • 22607 Hamburg • Tel. +49 40 82278216 • hamburg@linnigpublic.de